Legal Document

Category: 3

Text:
31. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ  Αριθ. 42839/1110 της 6 Ιουλ./30 Αυγ.  1979 (ΦΕΚ Β΄ 731) Περί καπνομετρικού ελέγχου βιοτεχνικών και βιομηχανικών εγκαταστάσεων. Έχοντας υπόψη: α)Τις διατάξεις: 1) Της παρ. 5 του άρθρ. 1 και 2) της παρ. 1 του άρθρ. 2 του Νόμ. 40/1975 «περί εξοικονομήσεως ενεργείας». β)Το γεγονός ότι η ατελής καύση των υγρών καυσίμων πέραν της εκπομπής καπνού και της εξ αυτής ρυπάνσεως του περιβάλλοντος αποτελεί σπατάλη καυσίμων, αποφασίζουμε: 1)Οι εγκαταστάσεις καύσεως υγρών καυσίμων των βιομ/κών και βιοτεχνικών μονάδων καθώς και των πάσης φύσεως ανεξαρτήτως βιομηχανικής ή βιοτεχνικής δραστηριότητας, μηχανολογικών εγκαταστάσεων, υπόκεινται εις έλεγχον της λειτουργίας των, για τη διαπίστωση της τελείας καύσεως των καυσίμων. 2)Η εκπομπή καπνού πυκνότητας μεγαλύτερης εκείνης του βαθμού 1 της κλίμακος RINGELMANN (μόλις ορατού) από τις παραπάνω εγκαταστάσεις, αποτελεί απόδειξη ατελούς καύσεως και συνεπώς η υπέρβαση του άνω ορίου απαγορεύεται. 3)Η εκπομπή καπνού από τις ανωτέρω εγκαταστάσεις δύναται να είναι κατ’ εξαίρεση: α) πυκνότητας το πολύ βαθμού 2 της ίδιας κλίμακας (τεφρός καπνός) για συνολικό χρόνο μέχρι 4΄ (τέσσερα λεπτά της ώρας) σε οποιοδήποτε ημίωρο του χρόνου λειτουργίας της εγκαταστάσεως και β) πυκνότητας το πολύ βαθμού 3 της ίδιας κλίμακας (υπομέλας καπνός) για συνολικό χρόνο μέχρι 3΄ (τρία λεπτά της ώρας) σε οποιοδήποτε τέταρτο της ώρας κατά την αρχική έναυση ή σε περίπτωση τεχνικής ή άλλης φύσεως βλάβη της εγκαταστάσεως. 4)Ο κατά την παρούσα απόφασή μας έλεγχος των εις την παρ. 1 μονάδων και εγκαταστάσεων, ανεξαρτήτου ιπποδυνάμεως διενεργείται παρά της Δ/νσεως Προστασίας του περιβάλλοντος του Υπουργείου μας. Προκειμένου περί εγκαταστάσεως συνολικής ισχύος κάτω των 500 ΗΡ ο έλεγχος τούτων θα δύναται να διενεργείται και υπό των Περιφερειακών Υπηρεσιών του Υπουργείου. 5)Επί παραβάσεων της παρούσης αποφάσεώς μας οι κατά την προηγουμένην παράγραφον αρμόδιες υπηρεσίες θα συντάσσουν αιτιολογημένη έκθεση διαπιστώσεως τούτων, αντίγραφο της οποίας θα αποστέλλουν στον αρμόδιο Εισαγγελέα για την κατά τις διατάξεις του άρθρ. 2 του Νόμ. 40/1975 άσκηση ποινικής διώξεως κατά των παραβατών. Η απόφαση αυτή να δημοσιευθεί στην Εφημερίδα της Κυβερνήσεως, οπότε και παύει η ισχύς της αρ. 52959/1225/22.8.78 προγενέστερης αποφάσεως του Υπουργού Β/νίας και Ενεργείας. (Μετά τη σελ. 32,684(α) Σελ. 32,685 Τεύχος 733-Σελ.17 Μέτρα Εξοικονόμησης Ενέργειας 13.Α.ε.30-31 32. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ  ΚΑΙ ΕΝΕΡΓΕΙΑΣ Αριθ. 95066/3465 της 20/28 Σεπτ. 1979 (ΦΕΚ Β΄ 866) Περί των λεπτομερειών εφαρμογής της μειώσεως της καταναλώσεως υγρών καυσίμων εις τα Ξενοδοχεία. Έχοντες υπ’ όψει: 1.Τον Νόμ. 40/1975 «περί λήψεως μέτρων εξοικονομήσεως ενεργείας». 2.Την υπ’ αριθ. 96/6.7.79 πράξιν του Υπουργικού Συμβουλίου «περί λήψεως διαφόρων μέτρων εξοικονομήσεως ενεργείας» και συγκεκριμένως τας παρ. 9 και 21 αυτής, δυνάμει της οποίας, τα Ξενοδοχεία της Χώρας υποχρεούνται όπως μειώσουν την κατανάλωσιν υγρών καυσίμων κατά 10% τουλάχιστον, εν σχέσει προς την κατανάλωσιν του προηγουμένου έτους, αποφασίζομεν: 1.Οι υπεύθυνοι των δαπανών λειτουργίας των Ξενοδοχείων της Χώρας, εις εφαρμογήν της διατάξεως της παρ. 9 της υπ’ αριθ. 96/6.7.1979 πράξεως του Υπουργικού Συμβουλίου, υποχρεούνται όπως προμηθευτούν κατά το εναπομένον μέχρι 31.12.1979 χρονικόν διάστημα ποσότητα υγρών καυσίμων επί μειωμένω ή και πλήρει δασμώ, ίση προς εκείνην την οποίαν επρομηθεύθησαν κατά το αντίστοιχον χρονικόν διάστημα του έτους 1978, μείον 10%. Δια την παρακολούθησιν και τον έλεγχον της ανωτέρω υποχρεώσεως, οι εν λόγω υπεύθυνοι υποχρεούνται όπως καταχωρήσουν εις ιδιαιτέραν μερίδα του βιβλίου ατελειών, το οποίον τηρούν δια την επί μειωμένω δασμώ παραλαβήν υγρών καυσίμων και όλας τας τυχόν αγορασθησομένας επί καταβολή του πλήρους δασμού ποσότητας υγρών καυσίμων από της δημοσιεύσεως της παρούσης έως 31.12.1979, αναγράφοντες την ποσότητα, την αξίαν, τον αριθμόν του σχετικού τιμολογίου, ή δελτίου πωλήσεως και το ονοματεπώνυμον του ή των προμηθευτών των. Εις ιδιαιτέραν σελίδα του εν λόγω βιβλίου θα αναγραφούν αναλυτικώς άπασαι αι τυχόν αγορασθείσαι ποσότητες υγρών καυσίμων και το ονοματεπώνυμον του, ή των προμηθευτών, ώστε αθροιζόμεναι με τας εις το βιβλίον ατελειών αναγραφομένας επί μειωμένω δασμώ ποσότητας, να δίδουν την συνολικώς κατά το έτος 1978 αγορασθείσαν ποσότητα υγρών καυσίμων. 2.Δια τα μετέπειτα του 1979 έτη, οι ανωτέρω υπεύθυνοι υποχρεούνται όπως αναγράφουν εις την  Σελ. 32,686 Τεύχος 733-Σελ.18 αυτήν μερίδα του βιβλίου ατελειών, ένθα καταχωρούνται αι επί μειωμένω δασμώ παραλαμβανόμενες ποσότητες υγρών καυσίμων και εις παράπλευρον ιδιαιτέραν στήλην, τας ενδεχομένας αγοραζομένας επί καταβολή, του πλήρους δασμού ποσότητας υγρών καυσίμων, μετά της αξίας των, του αριθμού των σχετικών τιμολογίων ή δελτίων πωλήσεως και του ονοματεπωνύμου του, ή των προμηθευτών των. Αι συνολικώς καθ’ έκαστον έτος αγοραζόμεναι επί καταβολή μειωμένου ή και πλήρους δασμού ποσότητες υγρών καυσίμων, δεν δύνανται να υπερβαίνουν το 90% της ποσότητας η οποία ηγοράσθη το έτος 1978 επί μειωμένω και πλήρει δασμώ. 3.Προκειμένου περί νεοανεγειρομένων Ξενοδοχείων τα οποία τίθενται εις λειτουργίαν από της αρχής του έτους ή της αρχής της «σαιζόν» (εφ’ όσον πρόκειται περί Ξενοδοχείων λειτουργούντων επί εποχιακής βάσεως), θα τηρήται η αυτή διαδικασία, ως εις την ανωτέρω παρ. 2 της παρούσης αναφέρεται, με την διαφοράν ότι, αι συνολικώς αγοραζόμεναι ποσότητες υγρών καυσίμων επί μειωμένω ή και πλήρει δασμώ κατ’ έτος ή κατά «σαιζόν», δεν δύνανται να υπερβαίνουν το 90% της ποσότητος η οποία αναφέρεται ως αναγκαία εις την βεβαίωσιν την εκδιδομένην από την κατά τόπον περιφερειακήν Υπηρεσίαν του Υπουργείου Βιομηχανίας και Ενεργείας δια την κάλυψιν των αναγκών του Ξενοδοχείου. 4.Προκειμένου περί νεοανεγειρομένων Ξενοδοχείων τα οποία τίθενται εις λειτουργίαν εντός του έτους ή της «σαιζόν» (εφ’ όσον πρόκειται περί Ξενοδοχείων λειτουργούντων επί εποχιακής βάσεως), θα τηρήται η αυτή διαδικασία, ως εις την ανωτέρω παρ. 2 της παρούσης αναφέρεται, με την διαφορά ότι αι συνολικώς αγοραζόμεναι ποσότητες υγρών καυσίμων επί μειωμένω ή και πλήρει δασμώ κατά τα επόμενα δωδεκάμηνα, δεν δύνανται να υπερβαίνουν το 90% της αναγραφομένης ως αναγκαίας ποσότητος εις την βεβαίωσιν την εκδιδομένην υπό της κατά τόπον περιφερειακής Υπηρεσίας του Υπουργείου Βιομηχανίας και Ενεργείας δια την κάλυψιν των αναγκών του Ξενοδοχείου. 13.Α.ε.32 Μέτρα Εξοικονόμησης Ενέργειας 5.Εις την περίπτωσιν των επεκτεινομένων Ξενοδοχείων της Χώρας και εφ’ όσον η επέκτασις λειτουργήσει από της αρχής του έτους ή της «σαιζόν» δέον όπως ακολουθήται η αυτή διαδικασία της παρ. 2 της παρούσης, με την διαφοράν ότι, η αγοραζομένη κατ’ έτος ή κατά «σαιζόν» ποσότης υγρών καυσίμων επί μειωμένω ή και πλήρει δασμώ, δεν δύναται να υπερβαίνη το 90% της αναφερομένης ως αναγκαίας εις την εκδιδομένην υπό της κατά τόπον περιφερειακής Υπηρεσίας του Υπουργείου Βιομηχανίας και Ενεργείας ποσότητες δια την κάλυψιν των συνολικών μετά την επέκτασιν αναγκών του Ξενοδοχείου. 6.Εις την περίπτωσιν των επεκτεινομένων Ξενοδοχείων της Χώρας και εφ’ όσον η επέκτασις λειτουργήσει εντός του έτους ή της «σαιζόν» εις την χορηγουμένην υπό της κατά τόπον περιφερειακής Υπηρεσίας του Υπουργείου Βιομηχανίας και Ενεργείας βεβαίωσιν, θα αναγράφεται η συνολική ποσότης υγρών καυσίμων η οποία είναι αναγκαία δια την κάλυψιν των αναγκών του Ξενοδοχείου μετά την πραγματοποιηθείσαν επέκτασιν. Ο ενδιαφερόμενος εφοδιαζόμενος δια βιβλίου ατελειών, οφείλει να ακολουθεί την αυτήν διαδικασίαν, ως αναφέρεται εις την παρ. 2 της παρούσης με την διαφοράν ότι, αι ποσότητες υγρών καυσίμων τας οποίας δικαιούται να αγοράζη δια τα επόμενα δωδεκάμηνα επί μειωμένω ή και πλήρει δασμώ δεν δύνανται να υπερβαίνουν το 90% της αναγραφομένης ποσότητος εις την ανωτέρω βεβαίωσιν. 7.Υπεύθυνοι δια την πιστήν εφαρμογήν της παρούσης ορίζονται οι Διευθυνταί των Ξενοδοχείων και οι υπεύθυνοι των δαπανών λειτουργίας αυτών. 8.Η διαπίστωσις της συμμορφώσεως των ανωτέρω υπευθύνων προς τας διατάξεις της παρούσης, θα λαμβάνη χώραν κατά τον έλεγχον του βιβλίου ατελειών προς εξακρίβωσιν της νομίμου χρησιμοποιήσεως των επί μειωμένω δασμώ παραλαμβανομένων ποσοτήτων, και παραλλήλως προς αυτόν, υπό των προς τούτο αρμοδίων Τελωνειακών οργάνων ή υπαλλήλων του Υπουργείου Βιομηχανίας και Ενεργείας νομίμως προς τούτο εξουσιοδοτουμένων. 9.Οι παραβάται της παρούσης τιμωρούνται βάσει του Νόμ. 40/75 «περί λήψεως μέτρων εξοικονομήσεως ενεργείας».